سوریه قونوسون‌دا تورکیه-روسیا-ایران اوچلو ذیروه توپلانتی‌سی، بو گون آنکارادا دوزنله‌نه‌جک.
جمهورباشقانی رجب طیب اردوغان، روسیا دؤولت باشقانی ولادیمیر پوتین و ایران پرزیدنتی حسن روحانینین ایشتیراکی ایله دوزنله‌نه‌جک اولان ذیروه، جمهورباشقان‌لیغی ساراییندا گرچکلشه‌جک.
دیپلوماتیک قایناقلاردان آلینان معلوماتا گؤره، دونن یوکسک سویه‌لی مأمورلار بیر آرایا گله‌رک ذیروه سونون‌دا یاییملانماسی پلانلاش‌دیریلان اورتاق بیاننامه اوزرین‌ده چالیشدی.
بیاننامه‌ده سوریه‌ده مؤوجود آتیشکسین داوامی، سوریه‌نین تورپاق بوتؤولویو و سوریه‌‌ده‌کی آتیشکس پوزونتولارینین دوردورولماسی کیمی داها اؤنجه‌کی بیاننامه‌لرده ده قید ائدیلن مسئله‌لرین وورغولانماسی گؤزلنیلیر.
یئنی هانسی آددیملارین آتیلاجاغی باره‌ده یوکسک وظیفه‌لی مأمورلار توپلانتی‌سین‌دا ایشتیراک‌چی اؤلکه‌لردن گله‌جک تکلیفلر بو گون تورکیه، روسیا و ایرانین خاریجی ایشلر باخانلارینین دوزنله‌یه‌جگی توپلانتییا سونولاجاق.
خاریجی ایشلر باخانی مؤولود چاووش‌اوغلو، روس قونومداشی سئرگئی لاوروو و ایران‌لی قونومداشی جواد ظریف، بو تکلیفلری دگرلندیره‌جک.
خاریجی ایشلر باخانلاری توپلانتی‌سین‌دان چیخان تاسلاق بیاننامه‌نین لیدئرلر طرفین‌دن ده قبول ائدیلمه‌سی گؤزلنیلیر.
اوچلو ذیروه چرچیوه‌سینده اردوغان و روحانی آراسین‌دا ایکی‌لی گوروشمه گرچکلشمه‌سی ده اؤن‌گورولور.
